Жоғары білім министрі ҰБТ-да 1 балл жинаған түлекке қатысты пікір айтты
DATE: 14:10, 06 Тамыз 2024 | GMT +5
TITLE: Жоғары білім министрі ҰБТ-да 1 балл жинаған түлекке қатысты пікір айтты
URL: https://kaz.inform.kz/news/zhogari-blm-ministr-ubt-da-1-ball-zhinagan-tulekke-katisti-pkr-aytti-232255/
META: DATE: 14:10, 06 Тамыз 2024 | GMT +5
TOTAL WORDS: 119
AUTHOR(S):
TEXT: Министрдің айтуынша, бұл талапкер екі рет ҰБТ тапсырған. Біріншісінде 94 ұпай жинаса, екінші әрекетінде ол тестілеу орталығында тура 4 минут отырып, шығып кеткен. «Бұл оның алдын ала жоспарлаған әрекеті, акциясы болса керек. Биылғы 188 мың мектеп түлегі ҰБТ-ны жоғары білім алу мүмкіндігі мен қаржыландырудың негізгі құралы деп санап, бақ сынады. Менің ойымша, бұл жағдай – бір адамның өзін соншалықты стандартты емес адам екенін көрсетуге тырысқан акциясы. Осы іс-қимылды басқаларға үлгі боларлық деп санамаймын. Өйткені мыңдаған азамат өмірдегі жоспарларын жүзеге асыру үшін мемлекеттен грант пен мүмкіндік алып, жоғары білім алуға талпынып жатыр», - деді С. Нұрбек Үкімет отырысынан кейін тілшілер сұрағына жауап бере отырып. Еске салсақ, жақында ҰБТ-дан 1 балл жинаған Ерасыл Уәлиев Түркияның 10 университетінен шақырту алғанын жазған едік
